145. löggjafarþing 2015–2016.

Þingskjal 1594 — 680. mál.

2. umræða.

Breytingartillaga

við frumvarp til laga um breytingu á búvörulögum, búnaðarlögum og tollalögum
(búvörusamningar, búnaðarlagasamningur).

Frá 1. minni hluta atvinnuveganefndar (KLM).

1.	3. gr. orðist svo:

1. málsl. 4. mgr. 7. gr. laganna orðast svo: Samtök afurðastöðva fyrir búvörur tilnefna einn fulltrúa í nefndina og minni vinnslufyrirtæki mjólkur tilnefna einn fulltrúa.

2.	8. gr. orðist svo:

Í stað 3. mgr. 13. gr. laganna koma fimm nýjar málsgreinar, svohljóðandi:

Afurðastöð skal selja öðrum vinnsluaðilum mjólk og aðrar mjólkurafurðir til fram
leiðslu á mjólkurvörum á verði sem er í samræmi við 1. mgr. og gildir með sama hætti gagnvart framleiðsluhluta afurðastöðvar og öðrum vinnsluaðilum. Sama jafnræði skal gilda um önnur viðskiptakjör og skilmála.

Söluskylda afurðastöðvar nemur allt að 20% af mjólk og mjólkurafurðum sem hún tekur við. Viðmið þetta skal endurskoða eigi síðar en árið 2019.

Aðrir vinnsluaðilar skv. 3. mgr. teljast vera þeir aðilar sem eru ekki í eigna- eða stjórnunartengslum við afurðastöð.

Sú deild afurðastöðvar sem annast sölu á mjólk og mjólkurafurðum skal vera fjárhags
lega og stjórnunarlega aðskilin frá annarri starfsemi hennar.

Eftirlit með framkvæmd þessarar greinar skal vera hluti þess eftirlits sem Samkeppnis
eftirlitið hefur með markaðsráðandi afurðastöðvum á grundvelli samkeppnislaga. Brot gegn þessari grein varða sömu viðurlögum og brot gegn 11. gr. samkeppnislaga.

3.	Í stað 31. desember 2026" í 1. efnismgr. 18. gr., a-lið 21. gr., 1. efnismgr. 28. gr. og 1. efnismgr. 33. gr. komi: 31. desember 2019.

4.	Í stað ártalsins 2026" í 23., 31. og 37. gr. komi: 2019.

5.	Á eftir a-lið 39. gr. komi nýr stafliður, svohljóðandi: 3. málsl. 3. mgr. orðast svo: Berist umsóknir um meiri innflutning en sem nemur tollkvóta vörunnar skal láta hlutkesti ráða úthlutun en hver umsækjandi ásamt tengdum aðilum skulu þó hljóta að hámarki 15% af heildarmagni tollkvótans.

6.	41. gr. orðist svo:

71. gr. laganna fellur brott.

7.	Á eftir 62. gr. komi nýr kafli, IV. kafli, Breyting á lögum um velferð dýra, nr. 55/2013, með síðari breytingum, með einni nýrri grein, svohljóðandi:

Á eftir 44. gr. laganna kemur ný grein, 44. gr. a, svohljóðandi:

Nú hefur umráðamaður ítrekað gerst brotlegur við ákvæði laga þessara og skal þá fella niður opinberar greiðslur í landbúnaði til hans.